གལ་སྲིད་ཕྲུ་གུས་པྲ་ཚག་བྱས་པའམ་ཕ་མའི་འཇམ་བཤད་སློབ་གསོ་ལ་མི་ཉན་པ་ཡིན་ན།ཕ་མ་ན་རེ།ཕྲུ་གུ་པང་ཞིང་དེའི་གདོང་ལ་བལྟས་ནས་ངང་རྒྱུད་རིང་བོས།ཁྱོད་ཀྱིས་ངས་བཤད་པ་ལ་མ་ཉན་པས་ངས་ཁྱོད་ཀྱི་ཨོང་ཤ་ལ་ཐལ་ལྕག་གཞུ་དགོས་ཞེས་ཕྲུ་གུ་ལ་གཤེ་དགོས་པ་དང་གཅར་དགོས་པའི་རྒྱུ་མཚན་གསལ་བོ་བརྗོད་ནས་ལམ་ལ་འཇོག་པ་རེད།དེ་འདྲ་མ་གཏོགས་ཕ་མས་རང་གི་ཁྲོ་བ་མ་ནོན་ནས་གློ་རྡེག་དང་འཇབ་འཛུལ་གྱིས་ཕྲུ་གུ་ལ་གཞུ་རྐྱང་བྱེད་པ་མ་རེད།དེ་ལྟར་གཞུ་ན་ཁྲིམས་ནས་ཀྱང་ཆོག་པ་མ་རེད།ཡུལ་ལུང་འདིའི་བཤད་རྒྱུན་ཞིག་ལ།སློབ་ལོ་མ་རན་པའི་བྱིས་པར་མཚོན་ན།ངལ་སྣང་མེད་པའི་ཕ་མའི་སྤྲོ་ཉམས་དང་རིགས་སྒྲེ་མིན་པའི་རི་མོའི་དེབ་ཚོགས་དང་།འགུལ་མེད་དང་འགུལ་བཅས་ཀྱི་རྩེད་ཆས་འདྲ་མིན་ནི་ཕྲུ་གུ་དམར་འབྱར་ནས་སློབ་གྲྭར་ཞུགས་རེག་དབར་གྱི་རྩ་ཆེན་སློབ་ཐུན་རེ་རེ་ཡིན་ཟེར་སྲོལ་ཡོད།